CELEX: 32015D0670
Language: da
Date: 2015-04-27 00:00:00
Title: Kommissionens gennemførelsesafgørelse (EU) 2015/670 af 27. april 2015 om overensstemmelsen af enhedsrater for afgiftszoner for 2015 med artikel 17 i gennemførelsesforordning (EU) nr. 391/2013 (meddelt under nummer C(2015) 2635) (EØS-relevant tekst)

29.4.2015   
            
            
               DA
            
            
               Den Europæiske Unions Tidende
            
            
               L 110/25
            
         KOMMISSIONENS GENNEMFØRELSESAFGØRELSE (EU) 2015/670
   af 27. april 2015
   om overensstemmelsen af enhedsrater for afgiftszoner for 2015 med artikel 17 i gennemførelsesforordning (EU) nr. 391/2013
   
      
         (meddelt under nummer C(2015) 2635)
      
   
   (Kun den bulgarske, den danske, den engelske, den estiske, den finske, den franske, den græske, den kroatiske, den lettiske, den litauiske, den maltesiske, den polske, den portugisiske, den rumænske, den slovenske, den spanske, den svenske og den tjekkiske udgave er autentiske)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (»luftfartstjenesteforordningen«) (1), særlig artikel 15, stk. 4, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) nr. 391/2013 (2) fastsættes en fælles afgiftsordning for luftfartstjenester. Den fælles afgiftsordning spiller en væsentlig rolle for opfyldelsen af præstationsordningens målsætninger, jf. artikel 11 i Europa-Parlamentets og Rådets forordning (EF) nr. 549/2004 (3) og Kommissionens gennemførelsesforordning (EU) nr. 390/2013 (4).
            
         
               (2)
            
            
               I Kommissionens gennemførelsesafgørelse 2014/132/EU (5) fastsættes EU-dækkende præstationsmål og herunder et omkostningseffektivitetsmål for overflyvningsluftfartstjenester udtrykt i fastlagte enhedsomkostninger for leveringen af disse tjenester i den anden referenceperiode, der dækker perioden 2015 til og med 2019.
            
         
               (3)
            
            
               I henhold til artikel 17, stk. 1, litra b) og c), i gennemførelsesforordning (EU) nr. 391/2013 skal Kommissionen vurdere enhedsrater for afgiftszoner for 2015, som medlemsstaterne forelagde Kommissionen senest den 1. juni 2014 i overensstemmelse med kravene i samme forordnings artikel 9, stk. 1 og 2. Denne vurdering vedrører disse enhedsraters overensstemmelse med gennemførelsesforordning (EU) nr. 390/2013 og (EU) nr. 391/2013.
            
         
               (4)
            
            
               Kommissionen foretog sin vurdering af enhedsraterne med støtte fra præstationsvurderingsorganet, som har til opgave at bistå Kommissionen ved gennemførelsen af præstationsordningen i henhold til artikel 3 i gennemførelsesforordning (EU) nr. 390/2013, og Eurocontrols centrale kontor for opkrævning af overflyvningsafgifter ud fra de data og supplerende oplysninger, som medlemsstaterne forelagde frem til 1. juni 2014, samt relevante oplysninger indsendt som led i præstationsplanerne. I vurderingen er der også taget hensyn til redegørelser og korrektioner forud for det høringsmøde om enhedsraterne for 2015 for overflyvningstjenester, som blev holdt den 25. og 26. juni 2014 i medfør af artikel 9, stk. 1, i gennemførelsesforordning (EU) nr. 391/2013, samt medlemsstaternes korrektioner af enhedsrater efter senere kontakter mellem Kommissionen, præstationsvurderingsorganet og de berørte medlemsstater. Desuden bygger vurderingen af enhedsraterne for 2015 på præstationsvurderingsorganets rapport om præstationsplanerne for anden referenceperiode, som blev forelagt Kommissionen den 7. oktober 2014 og senere ajourført den 15. december 2014.
            
         
               (5)
            
            
               På grundlag af denne vurdering konstaterede Kommissionen i overensstemmelse med artikel 17, stk. 1, litra d), i gennemførelsesforordning (EU) nr. 391/2013, at de enhedsrater for afgiftszoner for 2015, der er forelagt af Det Forenede Kongerige, Irland, Bulgarien, Rumænien, Cypern, Grækenland, Malta, Kroatien, Tjekkiet, Slovenien, Ungarn, Polen, Litauen, Danmark, Sverige, Estland, Finland, Letland, Portugal og Spanien, er i overensstemmelse med gennemførelsesforordning (EU) nr. 390/2013 og (EU) nr. 391/2013.
            
         
               (6)
            
            
               I henhold til artikel 17, stk. 1, litra d), i gennemførelsesforordning (EU) nr. 391/2013 bør de berørte medlemsstater underrettes om denne konstatering.
            
         
               (7)
            
            
               Konstateringen af og underretningen om, at enhedsraterne for afgiftszoner er i overensstemmelse med gennemførelsesforordning (EU) nr. 390/2013 og (EU) nr. 391/2013, berører ikke artikel 16 i forordning (EF) nr. 550/2004.
            
         
               (8)
            
            
               Da de endelige præstationsplaner for anden referenceperiode ikke blev vedtaget inden den 1. november 2014, må det erindres, at medlemsstaterne i henhold til artikel 17, stk. 2, i gennemførelsesforordning (EU) nr. 391/2013 om fornødent skal foretage en fornyet beregning af enhedsrater for afgiftszoner for 2015 ud fra de endeligt vedtagne præstationsplaner, anvende disse genberegnede rater så tidligt som muligt i løbet af 2015 og overføre en eventuel difference som følge af den midlertidige anvendelse af de enhedsrater, der er fastsat i denne afgørelse, ved beregningen af enhedsraterne for 2016.
            
         
               (9)
            
            
               Udvalget for det Fælles Luftrum har ikke afgivet udtalelse. Det blev vurderet, at der var behov for en gennemførelsesretsakt, og formanden forelagde udkastet til gennemførelsesretsakt for appeludvalget med henblik på yderligere drøftelser. Foranstaltningerne i denne afgørelse er i overensstemmelse med udtalelse fra appeludvalget —
            
         VEDTAGET DENNE AFGØRELSE:
   Artikel 1
   Enhedsraterne for afgiftszoner for 2015 i bilaget er i overensstemmelse med gennemførelsesforordning (EU) nr. 390/2013 og (EU) nr. 391/2013.
   Artikel 2
   Denne afgørelse er rettet til Republikken Bulgarien, Den Tjekkiske Republik, Kongeriget Danmark, Republikken Estland, Irland, Den Hellenske Republik, Kongeriget Spanien, Republikken Kroatien, Republikken Cypern, Republikken Letland, Republikken Litauen, Ungarn, Republikken Malta, Republikken Polen, Den Portugisiske Republik, Rumænien, Republikken Slovenien, Republikken Finland, Kongeriget Sverige og Det Forenede Kongerige Storbritannien og Nordirland.
   
      Udfærdiget i Bruxelles, den 27. april 2015.
      
         
            På Kommissionens vegne
         
         Violeta BULC
         
            Medlem af Kommissionen
         
      
   
   
      (1)  EUT L 96 af 31.3.2004, s. 10.
   
      (2)  Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester (EUT L 128 af 9.5.2013, s. 31).
   
      (3)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (EUT L 196 af 31.3.2004, s. 1).
   
      (4)  Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (EUT L 128 af 9.5.2013, s. 1).
   
      (5)  Kommissionens gennemførelsesafgørelse 2014/132/EU af 11. marts 2014 om fastsættelse af EU-dækkende præstationsmål for lufttrafikstyringsnet og varslingstærskelværdier for den anden referenceperiode 2015-19 (EUT L 71 af 12.3.2014, s. 20).
   
      BILAG
      
                   
               
               
                  Afgiftszone
               
               
                  Overflyvningsenhedsrate for 2015 i national valuta (1) (ISO-kode)
               
            
                  1
               
               
                  Bulgarien
               
               
                  60,40 BGN
               
            
                  2
               
               
                  Kroatien
               
               
                  351,00 HRK
               
            
                  3
               
               
                  Cypern
               
               
                  36,91 EUR
               
            
                  4
               
               
                  Tjekkiet
               
               
                  1 204,05  CZK
               
            
                  5
               
               
                  Danmark
               
               
                  471,12 DKK
               
            
                  6
               
               
                  Estland
               
               
                  31,10 EUR
               
            
                  7
               
               
                  Finland
               
               
                  56,23 EUR
               
            
                  8
               
               
                  Grækenland
               
               
                  38,38 EUR
               
            
                  9
               
               
                  Ungarn
               
               
                  11 197,73  HUF
               
            
                  10
               
               
                  Irland
               
               
                  29,60 EUR
               
            
                  11
               
               
                  Letland
               
               
                  27,58 EUR
               
            
                  12
               
               
                  Litauen
               
               
                  46,82 EUR
               
            
                  13
               
               
                  Μalta
               
               
                  22,33 EUR
               
            
                  14
               
               
                  Polen
               
               
                  143,89 PLN
               
            
                  15
               
               
                  Portugal — Lissabon
               
               
                  37,13 EUR
               
            
                  16
               
               
                  Rumænien
               
               
                  164,60 RON
               
            
                  17
               
               
                  Slovenien
               
               
                  68,36 EUR
               
            
                  18
               
               
                  Spanien — De Kanariske Øer
               
               
                  58,36 EUR
               
            
                  19
               
               
                  Spanien — kontinental del
               
               
                  71,69 EUR
               
            
                  20
               
               
                  Sverige
               
               
                  609,06 SEK
               
            
                  21
               
               
                  Det Forenede Kongerige
               
               
                  73,11 GBP
               
            
         (1)  Disse enhedsrater omfatter ikke den administrative enhedsrate, der er omhandlet i artikel 18, stk. 1, i gennemførelsesforordning (EU) nr. 391/2013, og gælder for de stater, der er parter i Eurocontrols multilaterale aftale om overflyvningsafgifter.